Kombrid

Kombrid, anvet Kombrid Sant-Voran alies gant an ti-kêr, zo ur gumun er Vro Vigoudenn e Kanton Ploneour-Lanwern, e departamant Penn-ar-Bed, e mervent Breizh.

 Brezhoneg 
D'an 29 a viz Mae 2008 e oa bet votet ar garta Ya d'ar brezhoneg gant kuzul-kêr ar gumun.

 Istor 

 Preizhet ha devet e voe maner ar Gozhkêr gant ur strollad emsavidi d'an 3 a viz Even 1675 e-pad Emsavadeg ar Bonedoù ruz; e aotrou a oa bet gloazet-bras war-lerc'h an oferenn-bred a oa bet diouzh ar beure en iliz ar barrez; mervel a reas e Kemper un nebeud deizioù goudeSerge Duigou, La Révolte des Bonnets Rouges en Pays Bigouden, Embannadurioù Ressac, Kemper, 1989, pajenn 4. Nac'het e voe an distaoliadeg roueel eus miz C'hwevrer 1676 ouzh pemp den eus Kombrid, Guillaume Le Prat, Pierre Le Bagadec, Vincent Donars, Yves Lours ha Jeanne Bagadet, goude Emsavadeg ar Bonedoù ruzArthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg)..
 Dispac'h Gall 
 Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Diouron, person; nac'het e voe gant Andro, kureKristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 50 ha 51.. 

 Brezel-bed kentañ  
 Mervel a reas 137 gwaz eus ar gumun abalamour d'ar brezel, eleze 4,96% ag ar boblañs hervez an niveradeg bet graet e 1911Memorial Genweb.
 Mervel a reas 25 den ag ar gumun abalamour d'ar brezelMemorial Genweb.
 Eil brezel-bed  
 D'an 30 a viz Even 1944 e kouezhas un nijerez Mosquito FB.Mk.VI marilhet HR134 ha kodet DM-? eus ar 248th Squadron eus ar Royal Air Force e Benoded pe e Kombrid; mervel a reas he daou nijour, douaret int e bered KombridPertes RAF FinistèreOuest-France.
 Brezelioù didrevadennañ 
Brezel Indez-Sina
 Mervel a reas tri milour eus ar gumun er ViêtnamMemorial Genweb.

 Monumantoù ha traoù heverk 

 Monumant ar re varv, luc’hskeudennMemorial Genweb .
 Bezioù ar C'hommonwealth e bered ar gumun 
140px|Bered ar C'hommonwealth{| class = "wikitable" Bro Niver a soudarded2 (Aerlu)  Hollad 2
|}
Karrnijourion e oant o-daou. Mervel a rejont d'an 30 a viz Even 1944 pa gouezhas o c'harr-nij Mosquito e Kombrid pe e Benoded, e-pad an Eil Brezel BedCommonwealth War Graves CommissionPertes R.A.F Finistère.

 Emdroadur ar boblañs abaoe 1793 

Mammenn : INSEE.

 Tud 
1925 : Youenn Troal, beleg ha skrivagner brezhonek.

 Liammoù diavaez 
 Lec'hienn ofisiel

 Notennoù

Rummad:Kumunioù Penn-ar-Bed
Rummad:Bro Vigoudenn
Rummad:Kumunioù Kerne
Rummad:Emsavadeg ar Bonedoù ruz
Rummad:Bezioù-brezel ar C'hommonwealth e Penn-ar-Bed
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed